Public procurement notice: Prior Information Notice Without Call For Competition
Published: 2021-01-29
Buyer: Väylävirasto
Country: FI
Contract type: Services
CPV classification: 48000000 | 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Ennakkotietoilmoituksen ja mahdollisen kilpailutuksen kohteena on karttapohjainen tievalaistusomaisuuden ja -toimenpiteiden hallintajärjestelmäpalvelu. Tämän omaisuudenhallintajärjestelmän avulla Väylävirasto, ELY-keskukset ja palveluntuottajat seuraavat tievalaistuslaitteiden määrää, sijainteja ja ominaisuuksia, ohjaavat suunnittelua, rakentamista ja kunnossapitoa sekä suunnittelevat tulevia toimenpiteitä ja arvioivat niiden kustannuksia.
Väyläviraston on pidettävä yllä luotettavaa sijaintikarttaa maantiealueille sijoitetuista maanalaisista ja maanpäällisisitä rakenteista. Tämä edellyttää tievalaistuslaitteiden kartoittamista ja digitointia kaikissa valtion omistamien tievalaistuksien uudisrakentamis- ja parannushankkeissa. Väyläviraston tievalaistusverkon ominaisuus- ja sijaintitietoja ylläpidetään omaisuudenhallintajärjestelmän tietokannassa. Tietokannan ylläpidosta vastaa tilaajan lisäksi kunkin urakka-alueen verkkotieto- ja omaisuudenhallintajärjestelmän ylläpitäjä, joka on tilaajan nimeämä. Tievalaistusverkon kartoituksen ja digitoinnin avulla valtio pystyy täyttämään lainsäädännöstä tulevat verkonhaltijaa koskevat vaatimukset.
Arvioitu omaisuudenhallintajärjestelmän käyttäjämäärä on arviolta yhteensä 50 tilaajan edustajaa, 100 suunnittelijaa ja 200 urakoitsijan edustajaa (tarvitsevat käyttäjätunnukset, ei samanaikaisia käyttäjiä).
Palveluntuottaja omistaa tai hankkii muulla tavalla palvelun tuottamiseen tarvittavat laitteet ja vastaa palvelun tuottamisesta ja toimivuudesta, laitteista ja niiden kunnossapidosta, tiedonsiirrosta, teknisestä dokumentoinnista, järjestelmän valvonnasta, päivityksistä sekä palvelimien hallinnasta ja varmistuksista.
Hankintayksikkö valmistelee kilpailutusta koskien tievalaistusomaisuuden ja -toimenpiteiden hallintajärjestelmäpalvelu hankintaa.
Pyydämme kiinnostuneita toimittajia lähettämään alla mainitut yhteystiedot sähköpostitse osoitteeseen: kilpailutus@hansel.fi viimeistään 15.2.2021.
15.2.2021 klo 9.00 mennessä ilmoittautuneiden toimittajien on mahdollista saada palaveriaika helmikuussa pidettävään markkinavuoropuheluun. Aikaisempi ilmoittautuminen on suotavaa, sillä tarjouspyyntöä ja sen liitteitä pyritään jakamaan tekniseen vuoropuheluun ilmoittautuneille 8.2.2021 alkaen.
Yhteystiedot: kilpailutuksen yhteyshenkilön nimi, sähköpostiosoite, puhelinnumero, ja yrityksen tiedot (yrityksen nimi ja Y-tunnus).
Sähköpostin otsikon tulisi olla: "Tievalaistusomaisuuden ja -toimenpiteiden hallintajärjestelmäpalvelu".
Kilpailutuksesta kiinnostuneet tarjoajat voivat lähettää edellä mainittuun sähköpostiosoitteeseen myös muuta aiheeseen liittyvää materiaalia, joista hankintayksikön olisi hyvä olla tietoinen kilpailutuksen valmistelussa. Tietopyyntöön vastaaminen tai vastaamatta jättäminen ei estä tarjoajaa mahdolliseen kilpailutukseen osallistumista. Tämä ennakkotietoilmoitus ei velvoita hankintayksikköä tekemään varsinaista tarjouskilpailua. Ennakkotietoilmoitukseen osallistuville / osallistuneille ei makseta korvausta menettelyyn osallistumisesta.
Ennakotietoilmoitukseen liittyy kutsu markkinakartoitukseen hankintayksikön määrittelemässä laajuudessa. Hankintayksikkö päättää mahdollisen markkinakartoituksen sisällön ja laajuuden ennakkotietoilmoitukseen annettujen vastausten perusteella.
Ennakkotietoilmoituksessa esitetty hankinnan kuvaus ja hankintailmoituksen arvioitu julkaisupäivämäärä ovat alustavia ja suuntaa antavia ennakkotietoja.